**ΤΜΗΜΑ ΕΣΩΤΕΡΙΚΗΣ ΑΡΧΙΤΕΚΤΟΝΙΚΗΣ**

**ΣΧΟΛΗΣ ΕΠΙΣΤΗΜΩΝ ΣΧΕΔΙΑΣΜΟΥ**

**ΔΙΠΑΕ**

**ΕΙΣΗΓΗΤΙΚΗ ΕΚΘΕΣΗ**

**ΥΠΟΨΗΦΙΩΝ ΓΙΑ ΠΡΟΣΛΗΨΗ ΕΝΤΕΤΑΛΜΕΝΩΝ ΔΙΔΑΣΚΟΝΤΩΝ**

**(άρθ. 173 Ν. 4957/22)**

**Γνωστικό αντικείμενο: «ΒΙΟΜΗΧΑΝΙΚΟΣ ΣΧΕΔΙΑΣΜΟΣ (DESIGN)»**

**A. ΕΙΣΑΓΩΓΗ**

Η παρούσα εισηγητική έκθεση αφορά στην κάλυψη μιας θέσης με γνωστικό αντικείμενο: «ΒΙΟΜΗΧΑΝΙΚΟΣ ΣΧΕΔΙΑΣΜΟΣ (DESIGN)», βάσει των διατάξεων που αναφέρονται στη σχετική προκήρυξη αρ. πρωτ. 672/18.10.2023, για τη διδασκαλία των μαθημάτων:

1. Βιομηχανικός σχεδιασμός  Ι (3 ώρες/ εβδομάδα)» εαρινό εξάμηνο του ακαδημαϊκού έτους 2023-2024
2. Βιομηχανικός σχεδιασμός  ΙΙ (3 ώρες/ εβδομάδα)» χειμερινό εξάμηνο του ακαδημαϊκού έτους 2023-2024
3. Βιομηχανικός σχεδιασμός  ΙΙΙ (3 ώρες/ εβδομάδα)» εαρινό εξάμηνο του ακαδημαϊκού έτους 2023-2024

Την εισηγητική έκθεση έχουν συντάξει και υπογράφουν τα μέλη της Τριμελούς Εισηγητικής Επιτροπής, η οποία αποτελείται από μέλη ΔΕΠ του ΔΙΠΑΕ:

Αθανάσιος Πανταζόπουλος, Πρόεδρος του Τμήματος Εσωτερικής Αρχιτεκτονικής

Παρασκευή Κερτεμελίδου, Επίκουρη Καθηγήτρια

Δημήτριος Σαγρής, Αναπληρωτής Καθηγητής

Για την κατάληψη της θέσης υπέβαλαν εμπρόθεσμα πέντε (5) υποψήφιοι, με αλφαβητική σειρά:

1. (Αριθ. Πρωτ.: 714/30.10.2023)
2. (Αριθ. Πρωτ. 715/30.20.2023)
3. (Αριθ. Πρωτ.: 707/30.10.2023)
4. (Αριθ. Πρωτ.: 710/30.10.2023)
5. (Αριθ. Πρωτ.: 713/30.10.2023)

**Β. ΣΥΝΟΠΤΙΚΗ ΠΑΡΟΥΣΙΑΣΗ ΚΑΙ ΑΠΟΤΙΜΗΣΗ ΠΡΟΣΟΝΤΩΝ ΥΠΟΨΗΦΙΩΝ**

**1η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. **(Αριθ. Πρωτ.: 714/30.10.2023)** παρουσιάζονται συνοπτικά τα παρακάτω.

**Σπουδές**

Η κ. ………………… είναι απόφοιτος του Τμήματος Αρχιτεκτόνων του ΔΠΘ (2016) (δίπλωμα ισοδύναμο με Master), με μεταπτυχιακό στην «Βιομιμητική Τεχνολογία» από το ΕΑΠ (2019) και κάτοχος διδακτορικού διπλώματος από το Τμήμα Μηχανολόγων Μηχανικών, ΑΠΘ (2021)

**Διδακτικό έργο**

Έχει διδακτική εμπειρία αυτοδύναμης διδασκαλίας σε δύο (2) εξαμηνιαία προπτυχιακά μαθήματα κατά το εαρινό εξάμηνο του Ακ. Ετους 2022-23. Πιο αναλυτικά, τα μαθήματα *Ιστορία της Τεχνολογίας και Πολιτισμός* και *Φιλοσοφία της Τεχνολογίας* στο Τμήμα Παραγωγής και Διοίκησης, ΔΙΠΑΕ*.*

**Ερευνητική εμπειρία**

Η υποψήφια παρουσιάζει ερευνητική και επιστημονική δραστηριότητα πάνω σε θέματα κυρίως της Ανάπτυξης εφαρμογών VR. Έχει συμμετοχή ως βοηθός ερευνητή για ένα (1) έτος στο Ινστιτούτο Τεχνολογιών και Πληροφορίας, ΕΚΕΤΑ, Θεσσαλονίκη.

**Επαγγελματικό έργο**

Έχει συμμετοχή ως βοηθός ερευνητή για ένα (1) έτος στο Ινστιτούτο Τεχνολογιών και Πληροφορίας, ΕΚΕΤΑ, Θεσσαλονίκη και έχει διδάξει στο Perrotis College, American Farm School, Θεσσαλονίκη τα μαθήματα Sustainable Design & Enviromental Monitoring and Risk Assessment.

**Δημοσιεύσεις**

Η υποψήφια έχει δώδεκα (12) δημοσιεύσεις σε  επιστημονικά περιοδικά με κριτές και επτά (7) δημοσιεύσεις σε πρακτικά συνεδρίων. Επίσης έχειτρεις(3) δημοσιεύσεις σε ηλεκτρονικές πλατφόρμες.

**Δημόσια παρουσία & Διακρίσεις, Βραβεία, Υποτροφίες**

Η υποψήφια έχει λάβει μία (1) υποτροφία από το ΙΚΥ για την εκπόνηση της διδακτορικής της Διατριβής και ένα βραβείο για καλύτερη παρουσίαση σε συνέδριο

Λαμβάνοντας υπόψη τα παραπάνω, το συνολικό έργο της κ. ……………….. αποτιμάται ως συναφές με το γνωστικό αντικείμενο  **ΒΙΟΜΗΧΑΝΙΚΟΣ ΣΧΕΔΙΑΣΜΟΣ (DESIGN)** της παρούσας προκήρυξης.

**2η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. **ΘΕΟΔΩΡΟΥ ΧΑΡΙΤΟΥΛΑ**   προκύπτει ότι **δεν είναι κάτοχος διδακτορικού τίτλου**. Ως εκ τούτου η υποψηφιότητα της κ. ΘΕΟΔΩΡΟΥ ΧΑΡΙΤΟΥΛΑ   δεν πληροί τους όρους της προκήρυξης και η επιτροπή δε θα προβεί στην ανάλυση και στην αξιολόγηση του έργου της.

**3η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. **ΠΑΣΧΑΛΗ ΕΛΕΝΗ** προκύπτει ότι **δεν είναι κάτοχος διδακτορικού τίτλου**. Ως εκ τούτου η υποψηφιότητα της κ. ΠΑΣΧΑΛΗ ΕΛΕΝΗ δεν πληροί τους όρους της προκήρυξης και η επιτροπή δε θα προβεί στην ανάλυση και στην αξιολόγηση του έργου της.

**4ος Υποψήφιος (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από τον κ. (Αριθ. Πρωτ.: 710/30.10.2023) παρουσιάζονται συνοπτικά τα παρακάτω.

**Σπουδές**

Ο κ. ………………. είναι απόφοιτος του Τμήματος Βιομηχανικού Σχεδιασμού από το Ανώτατο Τεχνολογικό Εκπαιδευτικό Ιδρυμα Κοζάνης το 2003, με μεταπτυχιακό στο Τμήμα Μηχανικών Σχεδίασης Προϊόντων και Συστημάτων το 2005 και είναι κάτοχος διδακτορικού διπλώματος από το Τμήμα Δασολογίας, Επιστήμων Ξύλου και Σχεδιασμού (Πανεπιστήμιο Θεσσαλίας, Καρδίτσα) το 2023.

**Διδακτικό έργο**

Έχει διδακτική εμπειρία σαν πανεπιστημιακός υπότροφος στο Τμήμα Δασολογίας, Επιστημών Ξύλου και Σχεδιασμού στο μάθημα τρισδιάστατη σχεδίαση για ένα εξάμηνο, και επίσης για ένα εξάμηνο στο τμήμα Δημιουργικού σχεδιασμού και ένδυσης του ΔΙΠΑΕ στο μάθημα «Συστήματα ταχείας πρωτοτυποποίησης». Επιπλέον έχει απασχοληθεί σαν έκτακτος εκπαιδευτικός-Εργαστηριακός συνεργάτης στο Τμήμα Σχεδιασμού & Τεχνολογίας Ξύλου - Επίπλου του Παραρτήματος Καρδίτσας του Τ.Ε.Ι. Θεσσαλίας (Πανεπιστήμιο Θεσσαλίας) από το 2006 έως και σήμερα σε διάφορα μαθήματα που σχετίζονται με το βιομηχανικό σχεδιασμό. Τέλος έχει εργαστεί και σαν εκπαιδευτικός σε Ι.Ε.Κ. και Κ.Ε.Κ.

**Ερευνητική εμπειρία**

Από το βιογραφικό σημείωμα δεν παρουσιάζεται κάποια ενασχόληση με ερευνητικά προγράμματα.

**Επαγγελματικό έργο**

Ο κ. …………….. παρουσιάζει επαγγελματική εμπειρία σαν βιομηχανικός σχεδιαστής σε διάφορες εταιρείες από το 2006 έως το 2017.

**Δημοσιεύσεις**

Έχει δημοσιεύσει έξι (6) επιστημονικά άρθρα σε διεθνή επιστημονικά περιοδικά και πέντε (5) σε πρακτικά διεθνών συνεδρίων.

**Δημόσια παρουσία & Διακρίσεις, Βραβεία, Υποτροφίες**

Ο κ. …………………… έχει κερδίσει το 1ο βραβείο σε Διεθνή διαγωνισμό 3d Printing,( My Precious Plastics – Austria), καθώς και έχει τιμητικές διακρίσεις σε διάφορους διαγωνισμούς σχετικούς με το σχεδιασμό προϊόντων.

Λαμβάνοντας υπόψη τα παραπάνω, το συνολικό έργο του **κ. (Αριθ. Πρωτ.: 710/30.10.2023)** αποτιμάται ως *συναφές* με το γνωστικό αντικείμενο της παρούσας προκήρυξης και κρίνεται επαρκές για την παρούσα προκηρυσσόμενη θέση.

**5ος Υποψήφιος (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από τον κ. (Αριθ. Πρωτ.: 713/30.10.2023)  παρουσιάζονται συνοπτικά τα παρακάτω.

**Σπουδές**

Ο κ. ……………………. είναι απόφοιτος του Τμήματος Μηχανολόγων Μηχανικών του ΑΠΘ (2013), με μεταπτυχιακό στην Τεχνολογία υλικών (2016) από το Τμήμα Μηχανολόγων Μηχανικών ΑΠΘ, και μεταπτυχιακό στα Μαθηματικά από το Τμήμα Μαθηματικών ΑΠΘ (2020), και είναι κάτοχος διδακτορικού διπλώματος από το Τμήμα Μηχανολόγων Μηχανικών του ΑΠΘ (2017) στις τεχνολογίες Κατεργασιών.

**Διδακτικό έργο**

Έχει αυτόνομο διδακτικό έργο συνολικά για 10 εξάμηνα, μεταξύ άλλων σε μαθήματα Βιομηχανικού Σχεδιασμού στο Τμήμα Εσωτερικής Αρχιτεκτονικής (6 εξάμηνα, 2020-2021,2021-2022,2022-2023) και στο Τμήμα Μηχανικών Παραγωγής και Διοίκησης (2 εξάμηνα, 2019-2020) του Δι.Πα.Ε., καθώς και στο Τμήμα Μηχανολόγων Μηχανικών του Α.Π.Θ (2 εξάμηνα, 2018-2019). Επιπρόσθετα, ο κ. ……………………. έχει την εμπειρία επίβλεψης προπτυχιακών ερευνητικών εργασιών στο Τμήμα Εσωτερικής Αρχιτεκτονικής του ΔιΠαΕ (Σέρρες).

**Ερευνητική εμπειρία**

Κατά τη διάρκεια της ερευνητικής του καριέρας έχει εργαστεί σε 16 ερευνητικά προγράμματα (3 Horizon, 3 ΕΔΚ, 8 Έργα με βιομηχανία και 2 με το CERN) με συνολική διάρκεια ενασχόλησης παραπάνω από 6 έτη.

**Δημοσιεύσεις**

Έχει δημοσιεύσει τριανταένα (31) επιστημονικά άρθρα σε διεθνή επιστημονικά περιοδικά και τριάντα τρία (33) σε πρακτικά διεθνών συνεδρίων, απορυθμίζοντας 822 αναφορές επιτυγχάνοντας τους παρακάτω δείκτες απήχησης: h-index: 17 και i10-index: 21. Μεταξύ αυτών έχει και μια μονογραφία.

**Δημόσια παρουσία & Διακρίσεις, Βραβεία, Υποτροφίες**

Έχει λάβει υποτροφία διδακτορικής διατριβής από το Τμήμα Σπουδών Α.Π.Θ. για το έτος 2017. Επίσης, έχει λάβει Υποτροφία Αριστείας διδακτορικής έρευνας από την Επιτροπή Ερευνών Α.Π.Θ. για το έτος 2016.

Λαμβάνοντας υπόψη τα παραπάνω, το συνολικό έργο του **κ. ……………** αποτιμάται ως συναφές με το γνωστικό αντικείμενο της παρούσας προκήρυξης και κρίνεται επαρκές για την παρούσα προκηρυσσόμενη θέση.

**Γ. ΣΥΓΚΡΙΤΙΚΗ ΑΞΙΟΛΟΓΗΣΗ ΚΑΙ ΣΥΜΠΕΡΑΣΜΑΤΑ**

Από τους πέντε (5) υποψηφίους αξιολογήθηκαν μόνον οι τρεις (3), οι οποίοι πληρούσαν τους όρους της προκήρυξης ( Αριθ. Πρωτ.: 714/30.10.2023), (Αριθ. Πρωτ.: 710/30.10.2023) και (Αριθ. Πρωτ.: 713/30.10.2023). Όλοι οι υποψήφιοι παρουσιάζουν δραστηριότητες συναφείς με το γνωστικό αντικείμενο της θέσης, με τον κ. (Αριθ. Πρωτ.: 713/30.10.2023) να έχει το μεγαλύτερο επιστημονικό και ερευνητικό έργο με το μεγαλύτερο αριθμό δημοσιεύσεων και ερευνητικών δραστηριοτήτων. Ακολουθεί η κα. (Αριθ. Πρωτ.: 714/30.10.2023) και στη συνέχεια ο κ. (Αριθ. Πρωτ.: 710/30.10.2023), Επιπλέον ο κ. (Αριθ. Πρωτ.: 713/30.10.2023) παρουσιάζει πολυετές αυτοδύναμο διδακτικό έργο σε Α.Ε.Ι..

Ως εκ τούτου, η Εισηγητική Επιτροπή αξιολόγησης **προτείνει ομόφωνα την επιλογή του υποψήφιου κ. (Αριθ. Πρωτ.: 713/30.10.2023)** για τη προκηρυσσόμενη θέση.

**Αξιολογική σειρά:**

1. (Αριθ. Πρωτ.: 713/30.10.2023)
2. (Αριθ. Πρωτ.: 714/30.10.2023)
3. (Αριθ. Πρωτ.: 713/30.10.2023)

Σέρρες, 3 Νοεμβρίου 2023

Η Εισηγητική Επιτροπή

Αθανάσιος Πανταζόπουλος, Πρόεδρος του Τμήματος Εσωτερικής Αρχιτεκτονικής

Παρασκευή Κερτεμελίδου, Επίκουρη Καθηγήτρια

Δημήτριος Σαγρής, Αναπληρωτής Καθηγητής